wannaphong/clean_thaiwikipedia huggingface dataset:
# ม้าสายลม
ม้าสายลม  หรือในภาษาทิเบตเรียก ลุงตา  เป็นสัญลักษณ์แทนวิญญาณมนุษย์ในธรรมเนียมลัทธิชามานของเอเชียตะวันออกและเอเชียกลาง ในศาสนาพุทธแบบทิเบตถือว่าเป็นองค์ประกอบสำคัญในสัตว์สี่ชนิดที่แทนทิศทั้งสี่รวมถึงเป็นสัญลักษณ์แทนแนวคิดของความโชคดีและความเป็นอยู่ที่ดี นอกจากนี้คำว่า ลุงตา ยังเป็นชื่อเรียกของธงมนตร์รูปแบบที่มีรูปสัตว์ห้าชนิด ส่วนในมองโกเลียซึ่งเรียกม้าสายลมว่า คีย์โมรี  ยังใช้คำเดียวกันนี้ยังอาจเรียกแทนคำว่าวิญญาณ ม้าสายลมยังถูกนำมาประยุกต์เป็นรูปของตราแผ่นดินของมองโกเลียเช่นกัน

ในวัฒนธรรมทิเบตนั้น ศาสนาพุทธ (, "พระธรรมเลิศล้ำ") กับศาสนาพื้นถิ่น (, "พระธรรมมนุษย์") ดำรงอยู่ร่วมกัน ม้าสายลมเป็นองค์ประกอบหลักที่ปรากฏในศาสนาพื้นถิ่น และเป็นสัญลักษณ์ของทางโลกหรือของฆราวาส มากกว่าจะเป็นแนวคิดในศาสนาพุทธ ดังที่อธิบายไว้โดยนักวิชาการด้านทิเบต ซัมเตน จี คาร์มายKarmay, Samten G. The Arrow and the Spindle: Studies in History, Myths, Rituals and Beliefs in Tibet. Mandala Publishing: 1998 pg. 415 แม้เดิมที ม้าสายลมจะไม่เกี่ยวข้องกับศาสนาพุทธ แต่ต่อมาก็ได้ผสมกลมกลืนเข้าเป็นองค์ประกอบทางศาสนาของพุทธ โดยเฉพาะอย่างยิ่ง ลามะสมัยศตวรรษที่ 19 ในขบวนการริเม โดยเฉพาะจู มีพัม เริ่มที่จะผสานลัทธิชามานพื้นถิ่น ตำนานมุขปาฐะ ตันตระแบบพุทธ ลัทธิเต๋า จงเชนและ กาลจักรตันตระเข้าด้วยกันอย่างเป็นระบบKornman, Robin. "The Influence of the Epic of King Gesar on Chogyam Trungpa," in Recalling Chogyam Trungpa, edit. Fabrice Midal. pgs 369-370 ที่ซึ่งม้าสายลมกลายมาเป็นสัญลักษณ์ที่มีความพุทธมากขึ้น และถูกนำมาประยุกต์ใช้ในทางศาสนาพุทธแบบทิเบตเรื่อยมา

ม้าสายลมมีหลายความหมาย ความหมายที่นิยมตีความในคติของทิเบตคือม้าสายลมเป็นสัญลักษณ์ของความเป็นอยู่ที่ดีและโชคดี แนวคิดนี้ปรากฏในคำกล่าวเช่น rlung rta dar ba  (ม้าสายลมเพิ่มขึ้น) สำหรับแทนเมื่อเรื่องดี ๆ เกิดขึ้น
# อี อี-คย็อง
อี อี-คย็อง (8 มกราคม พ.ศ. 2532) เป็นนักแสดงชาวเกาหลีใต้

 ผลงานเพลง 
 ซิงเกิล 
 ชื่อ ปี ค.ศ. อัลบั้ม "Our Feeling" (Lee Yoon Chan feat. คิม มิน-แจ, พัก ซอ-ดัม  และ อี อี-คย็อง)2015My First Time OST "WAIKIKI (Actors Ver.)" (กับ คิม ซ็อน-โฮ, ชิน ฮย็อน-ซู และ อี อี-คย็อง)2019Welcome to Waikiki 2 OST "Leave work on time (칼퇴근) "   2020  "With Your Love"  2022 Late Night Cafe : Missing Honey OST
# ทาคุโตะ โอโตกุโระ
ทาคุโตะ โอโตกุโระ  เป็นนักมวยปล้ำรูปแบบฟรีสไตล์ชาวญี่ปุ่นที่แข่งขันด้วยรุ่นน้ำหนัก 65 กิโลกรัม ในโอลิมปิกฤดูร้อน 2020 โอโตกุโระได้รับเหรียญทองหลังจากเอาชนะ กัดซิมูราด ราชิดอฟ แชมป์โลกคนเก่า  และฮาจิ อาลีเยฟ แชมป์โลก 3 สมัย  ในการแข่งขันนักเรียนนายร้อยชิงแชมป์โลก โอโตกุโระเข้าสู่รุ่นใหญ่เป็นครั้งแรกเมื่อเขาไร้พ่าย (16– 0) ในปี ค.ศ. 2018 เข้าได้รับตำแหน่งแชมป์โลกและแชมป์ของประเทศ เมื่ออายุ 19 ปี จากนั้นเขาก็กลายเป็นแชมป์ภูมิภาคเอเชียสองครั้ง (ได้รับตำแหน่งในปี ค.ศ. 2020 และ 2021)
# แผงกั้นควบคุมฝูงชน
thumb|right|300px|ระหว่างการแข่งขันลอนดอนมาราธอนปี 2557 เจ้าหน้าที่ตำรวจได้กั้นผู้ชมไว้หลังรั้ว ขณะที่เจ้าหน้าที่ปฐมพยาบาลกำลังลาดตระเวน
แผงกั้นควบคุมฝูงชน (หรือเรียกอีกอย่างว่า เครื่องกีดขวางควบคุมฝูงชน (crowd control barricade) บางรุ่นเรียกว่าเฟรนช์แบริเออร์ (French barrier) หรือไบค์แร็ค (bike rack) ในสหรัฐ และมิลล์แบริเออร์ (mills barrier) ในฮ่องกง) มักใช้งานในงานสาธารณะต่าง ๆ ปรากฎเห็นบ่อยในงานกีฬา, ขบวนพาเหรด, การชุมนุมทางการเมือง, การเดินขบวน และเทศกาลกลางแจ้ง ผู้จัดงาน ผู้จัดการสถานที่ และเจ้าหน้าที่รักษาความปลอดภัยใช้งานเครื่องกีดขวางเป็นส่วนหนึ่งในการวางแผนการจัดการฝูงชน

 ประวัติ 
 นาดาร์ 
จูลส์ อันสปาช นายกเทศมนตรีเมืองบรัสเซลส์ให้เครดิตในการประดิษฐ์แผงกั้นควบคุมฝูงชน (crowd control barrier) ในโอกาสที่นาดาร์ ช่างภาพชาวฝรั่งเศสเดินทางมายังเมืองบรัสเซลล์ พร้อมกับบอลลูน Géant เมื่อวันที่ 26 กันยายน พ.ศ. 2407 จูลส์ อันสปาชได้สร้างแผงกั้นเคลื่อนที่เพื่อกันฝูงชนให้อยู่ในระยะปลอดภัยCinq journées avec Charles Baudelaire à Bruxelles par Georges Barral (extraits)  จนกระทั่งทุกวันนี้ แผงกั้นควบคุมฝูงชนเป็นที่รู้จักทั้งในภาษาเฟลมิชและภาษาเบลเยี่ยมฝรั่งเศสว่า Nadar barrierNadarafsluiting at www.cornille-mct.be
# วิทยาลัยแพทยศาสตร์จอนส์ ฮอปคินส์
วิทยาลัยแพทยศาสตร์ มหาวิทยาลัยจอนส์ ฮอปคินส์ (JHUSOM) เป็นโรงเรียนแพทย์ของมหาวิทยาลัยจอนส์ ฮอปคินส์ มหาวิทยาลัยเพื่อการวิจัยของเอกชนในแบลทีมอร์ รัฐแมริแลนด์ ก่อตัเงขึ้นในปี 1893 และมีวิทยาเขตร่วมกับโรงพยาบาลจอนส์ ฮอปคินส์ และ ศูนย์เด็กจอนส์ ฮอปคินส์ซึ่งก่อตั้งขึ้นในปี 1889 วิทยาลัยแพทยศาสตร์จอนส์ ฮอปคินส์ ได้รับการจัดอันดับต้น ๆ ในรายชื่อโรงเรียนแพทย์ของสหรัฐในแง่ของทุนวิจัยจากสถาบันสุขภาพแห่งชาติและในอีกหลายสาขามาโดยตลอด

โรงพยาบาลสอนหลักของวิทยาลัยคือโรงพยาบาลจอนส์ ฮอปคินส์ และ ศูนย์เด็กจอนส์ ฮอปคินส์ ซึ่งอยู่ในวิทยาเขตเดียวกับสถาบัน นอกจากนี้ยังมีโรงพยาบาลสอนเป็นศูนย์ประจำภูมิภาคอีก เช่น ศูนย์การแพทย์จอนส์ ฮอปคินส์ เบย์วิวในแบลทีมอร์ตะวันออก, โรงพยาบาลกลางเทศมณฑลฮอเวิร์ดใกล้กับนครเอลลิคอต, โรงพยาบาลซับเออร์บันในบีเทสดา, โรงพยาบาลซิบลีเมเมอเรียลในวอชิงตันดีซี และ โรงพยาบาลเด็ก จอนส์ ฮอปคินส์ ออลล์ ชิลเดริน ในเซนต์พีเทอส์เบิร์ก รัฐฟลอริดา โรงพยาบาลเหล่านี้รวมกันเป็นศูนย์วิทยาศาสตร์สุขภาพเชิงวิชาการ

มีความก้าวหน้าทางการแพทย์จำนวนมากที่เกิดขึ้นจากวิทยาลัยแพทยศาสตร์จอนส์ ฮอปคินส์ ตั้งแต่การเป็นหน่วยงานแรก ๆ ที่รับผู้ป่วยหญิงเข้าเป็นผู้ป่วยใน ไปจนถึงการใช้ถุงมือยางครั้งแรกของโลกเพื่อช่วยให้การทำหัตถการทางศัลยกรรมดำเนินไปได้โดยปลอดเชื้อ รวมถึงยังเป็นแหล่งตีพิมพ์ของ The Harriet Lane Handbook (สมุดแฮริเอ็ต เลน) แหล่งข้อมูลทางการแพทย์ในสาขากุมารเวชศาสตร์ที่มีอิทธิพลอย่างมาก และมีสถาบันลีเบอร์เพื่อการพัฒนาด้านสมองเป็นองค์การร่วมของสถาบัน

ตามข้อมูลของ เฟล็กซ์เนอร์รีพอร์ต วิทยาลัยแพทยศาสตร์จอนส์ ฮอปคินส์ เป็นต้นแบบสำหรับแพทยศาสตร์ศึกษาของอเมริกาLudmerer, Kenneth. The Development of American Medical Education from the Turn of the Century to the Era of Managed Care  . Accessed July 8, 2007
# นิลบา อี โอส เดซาสโทรนาอูตาส
นิลบา อี โอส เดซาสโทรนาอูตาส  เป็นการ์ตูนทีวีแอนิเมชันของประเทศบราซิล สร้างโดย อาเล แมคฮาโด ออกอากาศทางช่องทีวี รา ทิม บูม เมื่อวันที่ 4 ธันวาคม พ.ศ. 2010 ถึงปี พ.ศ. 2012

 ตัวละครและเสียงพากย์ 

 อเล็กซ์ มิเนย์ รับบท นิลตัน "นิลบา" บาวสค์ (Nilton "Nilba" Bawsk)
 ราฟาเอล คามาโช รับบท อัลเบิร์ต II (Albert II)
 ตีอาโก กีมาไรช์ รับบท คอนตรัลต (Contralt) และ สร. ดอว์สันส์ (Sr. Dawsons)
 ไธนา อัลไมดา รับบท ไลกา บาวสค์ (Laika Bawsk)
 เลาดี เรจินา รับบท โดนา ฮิลดา (Dona Hilda)
 ซิดนีย์ เซซาร์ รับบท ดร. โรเจอร์ (Dr. Roger) และ ซูร์ดุกี (Zürduqui)
 เมาโร คาสโตร รับบท ยูร์คุต (Yürkut)
 วากเนร์ ซานโตส รับบท ซาบา (Zaba)
# ยู มิยาซากิ
ยู มิยาซากิ (, เกิด 7 ตุลาคม) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดสหกรณ์ผู้บริโภคนักแสดงโตเกียว ภรรยาคืออัตสึมิ ทาเนซากิ เป็นนักพากย์เช่นกัน แต่งงานกันเมื่อปี 2023

 ผลงานพากย์ 
 ตำนานตระกูลไทระ (ไทระ โนะ ชิเงฮิระ)
 ร้อยเรียงรักจากหัวใจ (นางิ อิตสึโอมิ)
# ผลิตภัณฑ์ (ธุรกิจ)
ในด้านการตลาด ผลิตภัณฑ์  คือสิ่งของหรือระบบหรือบริการที่จัดทำขึ้นเพื่อตอบสนองต่อผู้บริโภค ตามความต้องการของผู้บริโภค จะเป็นสิ่งใดก็ตามที่สามารถตอบสนองความต้องการของตลาดตามความต้องการของลูกค้าKotler, P., Armstrong, G., Brown, L., and Adam, S. (2006) Marketing, 7th Ed. Pearson Education Australia/Prentice Hall. ในการขายปลีก ผลิตภัณฑ์มักจะเรียกว่า สินค้า และในอุตสาหกรรมการผลิต ผลิตภัณฑ์เหล่านี้จะซื้อในรูปแบบวัตถุดิบ และขายในลักษณะสินค้าสำเร็จรูป ส่วนการบริการก็ถือเป็นประเภทของผลิตภัณฑ์เช่นกัน

ในการจัดการโครงการ ผลิตภัณฑ์คือคำจำกัดความอย่างเป็นทางการของการส่งมอบของโครงการที่ประกอบขึ้นให้เกิดการบรรลุวัตถุประสงค์ของโครงการ
# แกงเหงาหงอด
แกงเหงาหงอด เป็นแกงไทยชนิดหนึ่ง ให้รสเปรี้ยวคล้ายแกงส้มของภาคกลางหากแต่มีน้ำแกงใสกว่า ถือเป็นแกงโบราณที่มาตั้งแต่ยุคอาณาจักรอยุธยา และเชื่อว่าเป็นอาหารที่ดัดแปลงมาจากบูยาแบ็ส  ซึ่งได้รับผ่านนักเดินเรือชาวโปรตุเกสอีกทอดหนึ่ง แกงเหงาหงอดนี้มีรสชาติอย่างแกงส้มผสมแกงป่า เพราะโดดเด่นด้านความเผ็ดร้อน

 ประวัติ 
สันนิษฐานกันว่าแกงเหงาหงอด คืออาหารที่ชาวโปรตุเกสปรุงเป็นบูยาแบ็ส โดยใช้วัตถุดิบที่มีอยู่ในท้องถิ่น เช่น เปลี่ยนปลาค็อดมาใช้ปลาสังกะวาด เพิ่มเติมด้วยสมุนไพร ได้แก่ กระเทียม หอมแดง กระชาย พริกชี้ฟ้า กะปิ และใช้ความเปรี้ยวจากส้มมะขาม (หรือมะขามเปียก) แต่สิ่งที่ยังคงเดิมตามรูปแบบของบูยาแบ็ส คือการโรยหน้าด้วยใบโหระพา ในเวลาต่อมาแกงเหงาหงอดได้กลายเป็นหนึ่งในเครื่องเสวยของเจ้านายในราชสำนักอยุธยา เพราะแกงนี้มีสรรพคุณทำให้คลายหนาว รักษาระบบเลือดลมได้เป็นอย่างดี อาหารชนิดนี้ได้ตกทอดมาจนถึงยุครัตนโกสินทร์ ท่านผู้หญิงเปลี่ยน ภาสกรวงศ์ ได้บันทึกถึงแกงเหงาหงอดนี้ไว้ว่า "...แกงเหงาหงอด จึงกลายเป็นซุปฝาหรั่งในสำรับเครื่องคาวชาวกรุงศรีฯ ที่มีการผสมผสานด้านวัฒนธรรมการกินในรูปแบบใหม่ โดยชาวกรุงศรีอยุธยารู้จักดัดแปลงให้เหมาะสมกับวัฒนธรรมการกินอยู่และวัตถุดิบในพื้นถิ่นจนกลายเป็นเอกลักษณ์เฉพาะตัว และยังสืบทอดเป็นภูมิปัญญาในกลุ่มชาวไทยเชื้อสายโปรตุเกสมาจนกระทั่งทุกวันนี้..." อย่างไรก็ตาม กฤช เหลือลมัย คอลัมนิสต์ แสดงความเห็นว่า แกงนี้ดูไม่เหมือนอาหารโปรตุเกสเท่าใด

ชื่อ "แกงเหงาหงอด" นี้ ยังคงเป็นปริศนาถึงที่มาและความหมาย ผู้ช่วยศาสตราจารย์ สกุลตรา ค้ำชู สันนิษฐานว่าอาจเป็นชื่อที่คล้องจองกับอาหารโปรตุเกสก็เป็นได้ ส่วนกฤช เหลือลมัย สันนิษฐานว่าอาจมาจากคำ "กระเง้ากระงอด" เพราะแม่ครัวต้องกรองน้ำแกงให้ใสอยู่คนเดียว "...นี่อาจจะคือ ‘แกงกระเง้ากระงอด’ (?) ที่แสดงอาการแง่งอน การหลบลี้ เฝ้านั่งก้มหน้ากรองน้ำแกงซ้ำแล้วซ้ำเล่าอยู่คนเดียวจนใสกิ๊ก แล้วครั้นงอนแต่ลำพังคนเดียวหนักเข้า คนทำเหตุเองก็พลอยลืมโทษแห่งตน จดจำเคลื่อนคลาดเป็นแกงเหงาหงอดไป ก็อาจเป็นได้..."

 ส่วนผสม 
พริกแกงที่ใช้ทำแกงเหงาหงอดมีลักษณะใกล้เคียงกับพริกแกงสำหรับทำแกงส้ม ประกอบไปด้วย พริกชี้ฟ้าเหลืองสด พริกชี้ฟ้าแดงแห้ง กระเทียม หอมแดง กระชาย กะปิ (บางสูตรใส่ข่าลงไปด้วย) จากนั้นนำพริกแกงไปละลายน้ำแล้วกรองด้วยผ้าขาวบางให้เหลือแต่น้ำสีใส นำน้ำที่ได้จากการกรองนี้ไปต้มจนเดือดจึงใส่ปลาลงไป ดั้งเดิมจะใช้ปลาสังกะวาดเป็นหลัก แต่ในปัจจุบันนิยมใช้ปลาสวาย ปลาเนื้ออ่อน หรือปลาน้ำดอกไม้แทน ปรุงรสด้วยเกลือ น้ำส้มมะขาม อาจใช้น้ำมะนาวหรือน้ำมะกรูดให้รสเปรี้ยว และด้วยความที่เป็นแกงโบราณ จึงใช้ความหวานที่ได้จากพืช ได้แก่ ฟักแฟง และแตงโมอ่อนแบบไม่ปอกเปลือก (เพื่อรักษาคุณค่าทางโภชนาการ) ไม่ใช้น้ำตาลตัดรสหวาน แล้วโรยหน้าด้วยใบโหระพา
# ไฮเปอร์มาร์เก็ต
ไฮเปอร์มาร์เก็ต  ไฮเปอร์สโตร์ (hyperstore) ซูเปอร์เซนเตอร์, (supercentre) หรือ ซูเปอร์สโตร์ (superstore) เป็นร้านค้าปลีกขนาดใหญ่ ที่รวมซูเปอร์มาร์เก็ตและห้างสรรพสินค้าเข้าด้วยกัน ผลลัพธ์ที่ได้คือเป็นร้านค้าปลีกที่มีผลิตภัณฑ์หลากหลายมายมายหลายประเภท รวมถึงมีกลุ่มสินค้าของชำเต็มรูปแบบและสินค้าทั่วไป ตามทฤษฎีแล้ว ไฮเปอร์มาร์เก็ตสามารถตอบสนองลูกค้าได้ทุกความต้องการในการซื้อของในชีวิตประจำวันได้ในครั้งเดียว

ไฮเปอร์มาร์เก็ตมีลักษณะเหมือนกับร้านค้าขนาดใหญ่อื่น ๆ โดยทั่วไป คือมีโมเดลธุรกิจที่เน้นไปที่การขายในปริมาณมากและมีอัตรากำไรต่ำ โดยทั่วไปครอบคลุมพื้นที่  โดยทั่วไปจะมีสินค้ามากกว่า 200,000 ตราสินค้าที่แตกต่างกัน เนื่องจากมีพื้นที่ขนาดใหญ่ ไฮเปอร์มาร์เก็ตหลายแห่งจึงเลือกสถานที่ตั้งในเขตชานเมืองหรือนอกเมืองที่สามารถเข้าถึงได้ง่ายโดยรถยนต์
# อิธามาร์
ในชุดคัมภีร์โทราห์ อิธามาร์  เป็นบุตรชายคนที่ 4 และคนสุดท้องของมหาปุโรหิตอาโรน"Ithamar", Encyclopaedia Biblica ภายหลังจากการสร้างพลับพลา อิธามาร์รับผิดชอบในการบันทึกบัญชีสิ่งของที่ใช้ในพลับพลา เพื่อให้มั่นใจว่าการสร้างพลับพลาและสิ่งของในพลับพลาเป็นไปตามพระประสงค์ของพระเจ้าที่ตรัสกับโมเสสบนภูเขาซีนาย

 ในคัมภีร์ไบเบิล 
ภายหลังการเสียชีวิตของนาดับและอาบีฮู พี่ชายคนโตสองคนของอิธามาร์ที่ถูกพระเจ้าลงโทษจากการถวายเครื่องบูชาด้วยไฟที่ผิดจากที่พระเจ้าบัญชาไว้ อิธามาร์จึงได้ทำหน้าที่เป็นปุโรหิตพร้อมด้วยพี่ชายอีกคนคือเอเลอาซาร์ ทั้งอิธามาร์และเอเลอาซาร์ถือเป็นบรรพบุรุษสายตรงของปุโรหิตในสมัยหลังทุกคน

 บันทึกเหตุการณ์ที่โมเสสโกรธเอเลอาซาร์และอิธามาร์เรื่องที่ทั้งคู่ไม่รับประทานเครื่องบูชาลบล้างบาปภายในพลับพลาตามข้อกำหนดที่ระบุไว้ในหนังสือเลวีนิติบทก่อนหน้าเกี่ยวกับการมีสิทธิ์ของปุโรหิตในการรับส่วนแบ่งของถวายที่พวกเขาถวายแทนชาวอิสราเอล 

ระหว่างการเดินทางของชาวอิสราเอลในถิ่นทุรกันดาร อิธามาร์รับผิดชอบดูแลงานของตระกูลแห่งวงศ์วานเกอร์โชนและเมรารีในการขนย้ายอุปกรณ์และโครงสร้างในการสร้างพลับพลา และ  ในขณะที่เอเลอาซาร์รับผิดชอบงานของตระกูลแห่งวงศ์วานโคฮาทในการขนย้ายเครื่องใช้ทางพิธีกรรม (หีบแห่งพันธสัญญา, แท่นบูชา และคันประทีป)

อิธามาร์ยังรับผิดชอบดูแลงานของชาวเลวีโดยทั่วไป
# เอเลอาซาร์
เอเลอาซาร์ (,)  เป็นปุโรหิตในคัมภีร์ฮีบรู เป็นมหาปุโรหิตลำดับที่ 2 ที่สืบทอดตำแหน่งจากอาโรนผู้บิดาหลังจากอาโรนเสียชีวิต เอเลอาซาร์เป็นหลานอาของโมเสส
# การพิสูจน์ความบริสุทธิ์ด้วยน้ำแห่งความขมขื่น
ในคัมภีร์ฮีบรู การพิสูจน์ความบริสุทธิ์ด้วยน้ำแห่งความขมขื่น (เป็นการพิสูจน์ความบริสุทธิ์ในศาสนายูดาห์ที่ดำเนินการโดยปุโรหิตในพลับพลากระทำต่อภรรยาที่สามีสงสัยว่านอกใจแต่ฝ่ายสามีไม่มีพยานยืนยัน  การพิสูจน์ความบริสุทธิ์นี้มีการบรรยายในหนังสือกันดารวิถี 

 ศัพท์ 
น้ำแห่งความขมขื่นในภาษาฮีบรูเรียกว่า "מֵי הַמָּרִים" mei ha-marim ในศาสนายูดาห์รับบี หญิงที่เข้ารับการทำพิธีนี้เรียกว่า sotah (Spelled "שוטה" in Maimonides'  manuscript; this spelling recurs in Rabbi Yosef Qafih's editions of Maimonides' works. / סוטה, "ผู้หลงผิด") คำว่า sotah นี้ไม่ปรากฏในคัมภีร์ฮีบรู แต่เป็นคำภาษาฮีบรูมิซนะห์ที่อิงจากวรรคที่ว่า "ถ้าภรรยาของชายคนไหนหลงผิด" (กริยา: שטה satah) ใน The Holy Scriptures: Proverbs, with commentary - Julius Hillel Greenstone, Jewish Publication Society of America - 1950 -  Page 42 "10.6; 21.10; Num. 5.18). turn] The word is used in connection with the woman suspected of infidelity (Num. 5), whence the technical term sotah is derived, the name given to the treatise of the Mishnah and the Talmud dealing with this subject."  

 คัมภีร์ฮีบรู 
ความเกี่ยวกับการพิสูจน์ความบริสุทธิ์ด้วยน้ำแห่งความขมขื่นอยู่ในหนังสือกันดารวิถี:
# เมโยคลินิก
เมโยคลินิก  เป็นศูนย์การแพทย์เพื่อประโยชน์ทางวิชาการไม่แสวงผลกำไรในสหรัฐ เมโยคลินิกมีเป้าหมายเพื่อผสานบริการสุขภาพ, การศึกษา และ การวิจัย เมโยคลินิกมีแพทย์และนักวิทยาศาสตร์ 7,300 คน และเจ้าหน้าที่บริหารกับสนับสนุนบริการทางการแพทย์อื่น ๆ อีก 66,000 คน ในสามวิทยาเขต คือ รอเชสเทอร์ รัฐมินนิโซทา, แจ็กสันวิลล์ รัฐฟลอริดา และ ฟีนิกซ์/สก็อตส์เดลล์ รัฐแอริโซนาMayo Clinic Website. . Accessed March 11, 2013. บริการทางการแพทย์ของเมโยคลินิกเป็นบริการการรักษากรณีผู้ป่วยยากผ่านระบบการบริการสุขภาพในระดับตติยภูมิ และเป็นจุดหมายบริการทางการแพทย์ เมโยคลินิกเป็นที่ตั้งของวิทยาลัยแพทยศาสตร์แอลิกซ์ เมโยคลินิก ซึ่งได้รับการจัดอันดับอยู่ที่ 15 และเมโยคลินิกยังมีโครงการฝึกสอนแพทย์ประจำบ้านจำนวนมากที่ได้รับการยอมรับมากที่สุดของสหรัฐ เมโยคลินิกใช้งบประมาณประจำปีมากกว่า $660 ล้านไปกับการวิจัย และมีนักวิจัยเต็มเวลาอยู่ 3,000 คนในสังกัด

วิลเลียม วอรอล เมโย ตั้งรกรากครอบครัวของเขาในรอเชสเทอร์ในปี 1864 และเปิดคลินิกบริการทางการแพทย์ของตนเองขึ้น ต่อมาลูกของเขา วิลเลียม และ ชาลส์ เมโย ร่วมกับ เพื่อนร่วมวิชาชีพ สตินช์ฟีลด์, เกรแฮม, พลัมเมอร์, มิลเลต, จูด และ บอลฟัวร์ ร่วมกันพัฒนาต่อยอดมาจนเป็นเมโยคลินิก ปัจจุบันมีโรงพยาบาลที่รอเชสเทอร์ และวิทยาเขตหลัก ๆ ในรัฐแอริโซนา และรัฐฟลอริดา ในปี 2020 เมโยคลินิกเข้าซื้อหน่วยบริการสุขภาพในลอนดอน สหรัฐ

เมโยคลินิกได้รับการจัดอันดับเป็นที่หนึ่งในสหรัฐเป็นเวลาเจ็ดปีติดต่อกันในฐานะโรงพยาบาลที่ดีที่สุดของ ยูเอสนิวส์แอนด์เวลด์รีพอร์ต และอยู่ในอันดับต้น ๆ หรือเป็นที่หนึ่งมามากกว่า 35 ปี รวมถึงเป็นหนึ่งใน "100 บริษัทที่น่าทำงานด้วยมากที่สุด" โดย  ฟอร์ชูน ติดต่อกันสิบสี่ปี
# ฮิโตมิ อูเอดะ
ฮิโตมิ อูเอดะ (, เกิด 29 กรกฎาคม) เป็น นักพากย์หญิงชาวญี่ปุ่น เกิดที่จังหวัดเกียวโต สังกัดอาโอนิโปรดักชัน ส่วนสูง 172 ซม.

 ผลงานพากย์ 
 สาวม้าโมเอะ (โกลด์ชิป)
 ผีปั่น☆ไอดอลป่วน (คะเซ็นจิกิ)
 ตำนานผู้กล้าแห่งแหวน (กรานาร์ต)
# จุง คาซามะ
จุง คาซามะ (, เกิด 10 เมษายน) เป็นนักพากย์ชายชาวญี่ปุ่น เกิดที่จังหวัดฮิโรชิมะ สังกัดสหกรณ์ผู้บริโภคนักแสดงโตเกียว

 ผลงานพากย์ 
 เธอยังไม่รู้จักกุมมะ (โทโดโรกิ โอโตยะ)
 รีเวนเจอร์ (คุริมะ ไรโซ)
 ช่างฝีมือไซโต้ไปสู่ต่างโลก (คิสึรุงิ)
 แทงก์สุดแกร่ง แห่งวงกต -ตัวแทงก์สุดโหด ค่าทนทาน 9999 แบบแรร์ ถูกเตะออกจากตี้- (รู้ด)
# โจนาธาน ซัคโคว์
โจนาธาน ซัคโคว์ (เกิด 4 มกราคม ค.ศ. 1999) เป็นนักกีฬากระโดดน้ำชาวสวิส«Jonathan Suckow». Pág. de Bakú 2015  เขาได้รับเหรียญทองแดงในการแข่งขันกีฬากระโดดน้ำชิงแชมป์ยุโรป 2019 ในรายการกระโดดน้ำแบบซิงโครไนซ์

 ความสำเร็จระดับนานาชาติ 
 ชิงแชมป์ยุโรป ปี สถานที่ เหรียญ อ้างอิง 2019 เคียฟ   ซิงโครไนซ์แบบผสม 3 เมตร
# หน่วยทหารเชโกสโลวัก
thumb|upright=1.1|"ปรากสำหรับบุตรชายแห่งชัยชนะ" อนุสรณ์เพื่อเป็นเกียรติแก่หน่วยทหารเชโกสโลวัก ณ จัตุรัสปาลัตสกี
หน่วยทหารเชโกสโลวัก  เป็นกองกำลังอาสาสมัครที่ส่วนใหญ่ประกอบด้วยชาวเช็กและชาวสโลวัก ซึ่งต่อสู้เคียงข้าง ฝ่ายสัมพันธมิตรในระหว่างสงครามโลกครั้งที่หนึ่งและกองทัพขาวในช่วงสงครามกลางเมืองรัสเซียจนถึงเดือนพฤศจิกายน ค.ศ. 1919 โดยเป้าหมายของหน่วยทหารเชโกสโลวัก คือ การได้รับการสนับสนุนสำหรับการประกาศเอกราชของดินแดนแห่งมงกุฎโบฮีเมียจากจักรวรรดิออสเตรีย และอิสรภาพของดินแดนสโลวักจากราชอาณาจักรฮังการี ซึ่งทั้งสองเป็นส่วนหนึ่งของจักรวรรดิออสเตรีย-ฮังการี โดยได้รับความช่วยเหลือจากปัญญาชนและนักการเมืองผู้อพยพ เช่น โตมาช การิก มาซาริก และมิลัน ราจิสเลา เจฟานิค และมีกองกำลังที่แข็งแกร่งทั้งสิ้นมากกว่า 100,000 นาย

ในจักรวรรดิรัสเซีย หน่วยทหารมีส่วนร่วมในการต่อสู้ในสงครามแห่งชัยชนะอยู่หลายครั้ง อย่างเช่นยุทธการที่ซบอริวและบัคมัชในการต่อต้านฝ่ายมหาอำนาจกลาง และมีส่วนเกี่ยวข้องอย่างมากในสงครามกลางเมืองรัสเซียที่ต่อสู้กับบอลเชวิค โดยมีช่วงเวลาหนึ่งที่หน่วยทหารได้ควบคุมทางรถไฟสายทรานส์-ไซบีเรียและเมืองส่วนใหญ่ของไซบีเรีย

หลังจากช่วงสามปีของการเป็นกองทหารขนาดเล็กในกองทัพจักรวรรดิรัสเซีย หน่วยทหารเชโกสโลวักประจำรัสเซียจึงถือกำเนิดขึ้นใน ค.ศ. 1917 พร้อมด้วยกองกำลังอื่น ๆ ที่ต่อสู้ในฝรั่งเศสตั้งแต่เริ่มต้นสงครามในชื่อ "Nazdar" และมีการจัดตั้งกองทหารที่คล้ายกันในอิตาลีและเซอร์เบีย ซึ่งเดิมทีเป็นกองกําลังอาสาสมัครทั้งหมด ต่อมากองกำลังเริ่มแข็งแกร่งขึ้นจากการเช้าร่วมของเชลยศึกชาวเช็กและสโลวักหรือผู้ลี้ภัยจากกองทัพออสเตรีย-ฮังการี หน่วยทหารส่วนใหญ่เป็นชาวเช็ก โดยมีชาวสโลวักคิดเป็น 7% ของกองกําลังในรัสเซีย อีก 3% ในอิตาลี และ 16% ในฝรั่งเศส
# เม็น.คอม
เม็น.คอม  เป็นผู้ผลิตเนื้อหาสื่อลามกทางอินเทอร์เน็ตของเกย์  ซึ่งเป็นของ Aylo

ชื่อโดเมนถูกซื้อในเดือนธันวาคม พ.ศ. 2546 จากผู้ประกอบการ ริก สจ๊วตซ์ ในราคา 1.3 ล้านเหรียญสหรัฐ มีดาราหนังโป๊หลายคนเคยเข้าฉากให้กับบริษัทผู้ผลิตภาพยนตร์ เช่น บ๊อบบี้ คลาร์ก, แลนดอน คอนราด, แมลิก เดลกาตี, ร็อคโค รีด, ลุค อดัมส์, วิลเลียม ซีด,
และ แพดดี้ โอ'ไบรอัน
# อี แจ-อุก
อี แจ-อุก (เกิด 10 พฤษภาคม พ.ศ. 2541) เป็นนักแสดงและนายแบบชาวเกาหลีใต้ เขาเปิดตัวการแสดงในละครและได้รับความนิยมหลังจากนำแสดงในละครโรแมนติกออฟฟิศเรื่อง Search: WWW (2019) ตามมาอย่างรวดเร็วด้วยการเปิดตัวผลงานภาพยนตร์โรงในภาพยนตร์สงครามเรื่อง The Battle of Jangsari (2019) และการปรากฏตัวในซีรีส์โรงเรียนเรื่อง Extraordinary You (2019) และละครประโลมโลกเรื่อง When The Weather Is Fine (2020)이재욱 측 "JTBC '날씨가 좋으면 찾아가겠어요' 출연확정"(공식입장) . Naver (in Korean). October 28, 2019. หลังจากรับบทนำในภาพยนตร์โรแมนติกคอมเมดี้เรื่องแรกเรื่อง Do Do Sol Sol La La Sol (2020) ด้วยบทบาทที่โดดเด่นในละครแนวแฟนตาซีที่ได้รับความนิยมเรื่อง เล่นแร่แปรวิญญาณ (2022) และส่วนที่สองของเรื่อง Alchemy of Souls: Light and Shadow (2022–2023)
# ข้าวโปง
ข้าวโปง คือ ขนมโบราณของจังหวัดนครสวรรค์ และพื้นที่ใกล้เคียง โดยการใช้ข้าวเหนียวใหม่ ที่นึ่งสุกใหม่ ๆ ยังร้อน ๆ ตำในครกไม้จนกลายเป็นแป้ง แล้วปั้น ยัดไส้ด้วยถั่วลิสงคั่วตำหยาบ ผสมงาดำและน้ำตาลปี๊บ เนื้อสัมผัสนุ่ม เด้งหนึบ หวานและหอมงาดำ

 ลักษณะ 
ข้าวโปงมีลักษณะเป็นก้อนรี เป็นแป้งข้าวเหนียวผสมงา ห่อไส้ถั่วลิสงคั่วที่คลุกด้วยงาดำ และน้ำตาลปี๊บ

 ความเป็นมา 
ข้าวโปง เกิดจากวิถีชุมชน ที่ทำนา และสีข้าวไว้กินเอง เมื่อมีข้าวใหม่ จึงมาทำเป็นขนม ข้าวโปงนิยมทำหลังจากเสร็จการเก็บเกี่ยวข้าว 

 ความแตกต่างระหว่าง ข้าวโปง กับ ข้าวโป่ง 
ข้าวโปง ตรงกับความเป็นมาของ ข้าวโป่ง ของทางภาคอีสาน และกระบวนการก็คล้ายกัน ต่างที่ ข้าวโป่ง เป็นแผ่นบาง แต่ข้าวโปง เป็นก้อน ห่อไส้
# สายบอลชายา โกลต์เซวายา
สายบอลชายา โกลต์เซวายา  มีชื่อในภาษาอังกฤษว่า Big Circle Line กำหนดให้ใช้ Line 11 และ 11A เป็นเส้นทางระบบขนส่งมวลชนเร็วของรถไฟใต้ดินมอสโก เป็นสายวงกลมลำดับที่สามในระบบ ซึ่งวิ่งออกนอกวงกลมสายโกลต์เซวายาที่มีอยู่ และเชื่อมต่อกับมอสโกเซ็นทรัลเซอร์เคิล

ส่วนแรกของสายเปิดให้บริการในวันที่ 26 กุมภาพันธ์ พ.ศ. 2561 โดยสถานีที่เหลือจะเปิดในวันที่ 1 มีนาคม พ.ศ. 2566 สายนี้ประกอบด้วย 31 สถานี รวมทั้งสามสถานีจากสายคาคอฟสกายาเดิม และมีความยาวมากกว่า 62 กิโลเมตร (39 ไมล์) รวมถึงสาขาที่ไปยัง Moscow International Business Center ซึ่งเป็นส่วนหนึ่งของสาย Rublyovo-Arkhangelskaya line ในอนาคต ทั้งสายวงกลมนั้นมีความยาว 57.5 กิโลเมตร (35.7 ไมล์) ซึ่งทำให้เป็นรถไฟใต้ดินสายวงกลมที่ยาวที่สุดในโลกมากกว่า สาย 10 ของรถไฟใต้ดินปักกิ่ง 514 เมตร (1,686 ฟุต)ในเดือนพฤศจิกายน ค.ศ. 2017 ได้มีการประเมินต้นทุนรวมของโครงการไว้ที่ 501 พันล้านรูเบิล เพิ่มขึ้นจากประมาณการก่อนหน้านี้ที่ 378.9 พันล้านรูเบิล

เดิมสายนี้มีชื่อว่า Third Interchange Contour เจ้าหน้าที่เปลี่ยนมาใช้ "Bolshaya koltsevaya liniya" เป็นชื่อทางการของสายหลังการลงคะแนนเสียงผ่านเว็บพอร์ทัล "Active Citizen"
# พุ่มไม้ลุกเป็นไฟ
พุ่มไม้ลุกเป็นไฟพระคัมภีร์คาทอลิก ภาษาไทย จาก  หรือ พุ่มไม้เป็นเปลวไฟพระคัมภีร์ไทย ฉบับ 1971 จาก พระคริสตธรรมคัมภีร์ไทย ฉบับอมตธรรมร่วมสมัย จาก   หรือ พุ่มไม้ที่ไม่มอดไหม้  กล่าวถึงเหตุการณ์ที่บันทึกในโทราห์ของศาสนายูดาห์ (เช่นเดียวกับในพันธสัญญาเดิมของคัมภีร์ไบเบิล) บรรยายไว้ในบทที่ 3 ของหนังสืออพยพ เป็นเหตุการณ์ที่เกิดขึ้นบนภูเขาโฮเรบ ตามเรื่องเล่าในพระคัมภีร์ พุ่มไม้นั้นมีไฟลุกโชนอยู่แต่ไม่ไหม้ด้วยไฟ ณ สถานที่ที่มีพุ่มไม้ที่มีเปลวไฟนี้เองที่โมเสสได้รับมอบหมายจากพระยาห์เวห์ให้นำชาวอิสราเอลออกจากอียิปต์ไปยังคานาอัน

คำภาษาฮีบรูในเรื่องเล่าที่แปลเป็นคำภาษาไทยว่า "พุ่มไม้" คือคำว่า seneh ([səne]) ซึ่งหมายถึง bramble หรือไม้พุ่มในสกุล Rubus โดยเฉพาะPeake's commentary on the Bible คำว่า seneh ปรากฏในพระคัมภีร์เพียง 2 แห่ง ทั้งสองแห่งกล่าวถึงพุ่มไม้ที่มีเปลวไฟ การใช้คำว่า seneh อาจเป็นการเล่นคำกับชื่อภูเขาซีนาย Sinai Jewish Encyclopedia, Book of Exodus
# แทงก์สุดแกร่ง แห่งวงกต -ตัวแทงก์สุดโหด ค่าทนทาน 9999 แบบแรร์ ถูกเตะออกจากตี้-
แทงก์สุดแกร่ง แห่งวงกต -ตัวแทงก์สุดโหด ค่าทนทาน 9999 แบบแรร์ ถูกเตะออกจากตี้- (เป็นซีรีส์ไลต์โนเวลญี่ปุ่น เขียนโดยรีวตะ คิจิมะ และวาดภาพประกอบโดยซันโดะ เดิมเผยแพร่ในฐานะนวนิยายเว็บทางเว็บไซต์นิยายสร้างโดยผู้ใช้โชเซ็ตสึกะ นิ นาโรตั้งแต่เดือนกรกฎาคม พ.ศ. 2561 ถึงกุมภาพันธ์ พ.ศ. 2564 ภายหลังสำนักพิมพ์ชูฟูโนโตโมะได้ลิขสิทธิ์ตีพิมพ์เป็นหนังสือไลต์โนเวลในเครือฮีโรบุงโกะตั้งแต่เดือนเมษายน พ.ศ. 2562 มังงะดัดแปลงวาดภาพโดยมาโกโตะ คิซารางิเริ่มเผยแพร่ทางแอปพลิเคชันมังงะอัพ!ของสแควร์เอนิกซ์ในเดือนพฤษภาคม พ.ศ. 2562 ซีรีส์อนิเมะโทรทัศน์ดัดแปลงผลิตโดยสตูดิโอโพลอน ออกอากาศตั้งแต่เดือนมกราคมถึงมีนาคม พ.ศ. 2567 

 ตัวละคร
# คันประทีป
คันประทีป หรือ เมโนราห์ (, ;  mənōrā,) เป็นเชิงเทียนเจ็ดกิ่งที่ระบุในคัมภีร์ฮีบรูและเอกสารโบราณในสมัยหลังว่าเป็นเครื่องใช้ในพลับพลาและในพระวิหารในกรุงเยรูซาเลม ในยุคก่อนประวัติศาสตร์ ประติมานวิทยาของคันประทีปสามารถสืบย้อนไปถึงสิ่งแทนต้นไม้ศักดิ์สิทธิ์ คันประทีปทำหน้าที่เป็นสัญลักษณ์ของชาวยิวและศาสนายูดาห์ทั้งในดินแดนอิสราเอลและชาวยิวพลัดถิ่นตั้งแต่สมัยโบราณ ในที่สุดก็กลายเป็นตราแผ่นดินของอิสราเอลหลังรัฐอิสราเอลก่อตั้งขึ้นในปี ค.ศ. 1948

 การสร้างและลักษณะปรากฏ 

 คัมภีร์ฮีบรู 
คัมภีร์ฮีบรูระบุว่าพระเจ้าทรงสำแดงถึงแบบของคันประทีปแก่โมเสสและทรงอธิบายวิธีการสร้างคันประทีปดังนี้:
31เจ้าจงทำคันประทีปอันหนึ่งด้วยทองคำบริสุทธิ์ จงใช้ค้อนเป็นเครื่องมือทำฐานและลำตัวคันประทีป สำหรับดอกคือฐานดอกและกลีบให้ติดเป็นเนื้อเดียวกับคันประทีป
32ให้กิ่งหกกิ่ง แยกออกจากลำคันประทีปข้างละสามกิ่ง
33แต่ละกิ่งที่ยื่นออกจากลำคันประทีปมีดอกเหมือนดอกอัลมอนด์สามดอก ทุกๆ ดอกจะมีฐานดอกและกลีบ
34และตรงลำคันประทีปนั้นให้มีสี่ดอกเหมือนดอกอัลมอนด์ ทั้งฐานดอกและกลีบ
35ใต้กิ่งทุกๆ คู่ที่ยื่นออกจากลำคันประทีปนั้น จะมีฐานดอกหนึ่งอัน
36ฐานดอกและกิ่งจะต้องเป็นเนื้อเดียวกับคันประทีป ให้ทุกส่วนเป็นเนื้อเดียวกันด้วยทองคำบริสุทธิ์โดยใช้ค้อนเป็นเครื่องมือ

37และเจ้าจงทำตะเกียงเจ็ดดวงสำหรับคันประทีปนั้น แล้วตั้งไว้บนยอดแต่ละกิ่งให้ส่องสว่างบริเวณหน้าคันประทีป
38ให้ทำตะไกรตัดไส้ตะเกียง และถาดใส่ตะไกรด้วยทองคำบริสุทธิ์
39คันประทีปกับเครื่องใช้ทุกอย่างให้ทำด้วยทองคำบริสุทธิ์หนัก 35 กิโลกรัม
40จงระวังทำสิ่งเหล่านี้ตามแบบที่เราแจ้งแก่เจ้าบนภูเขาอพยพ 25:31-40 พระคริสตธรรมคัมภีร์ ฉบับมาตรฐาน 

หนังสือกันดารวิถี (บทที่ 8) เสริมว่าตะเกียงทั้งเจ็ดดวงส่องแสงไปด้านหน้าคันประทีป และเน้นย้ำว่าคันประทีปถูกสร้างตามแบบที่พระเจ้าทรงสำแดงแก่โมเสสบนภูเขาซีนาย

 คลังภาพ
# เมทัลลิค รูจ
เป็นทีวีซีรีส์อนิเมะต้นฉบับของญี่ปุ่นปี 2024 ที่ผลิตโดยโบนส์ เพื่อฉลองครบรอบ 25 ปี และกำกับโดยโมโตโนบุ โฮริ ซีรีส์นี้ออกอากาศทาง +Ultra ของฟูจิทีวี ตั้งแต่เดือนมกราคมถึงเมษายน 2024 เว็บตูนที่ดัดแปลงมาจากผลงานของเมกะ โตเกียว และชิตะ สึรุชิมะ เริ่มเผยแพร่ทางออนไลน์บนเว็บไซต์ Line Manga ของ Line Corporation ในเดือนมีนาคม 2024

 เนื้อเรื่อง 
ในอนาคตอันไกล หลังจากสงครามกับมนุษย์ต่างดาวที่เรียกว่า "Usurpers" มนุษยชาติได้ตั้งอาณานิคมในระบบสุริยะชั้นในและอยู่ร่วมกับหุ่นแอนดรอยด์ที่เรียกว่า "นีนส์" ซึ่งถูกสร้างขึ้นโดยใช้เทคโนโลยีจากเผ่าพันธุ์มนุษย์ต่างดาวอื่นที่เรียกว่า "Visitors" อย่างไรก็ตาม พวกเขาไม่ได้ใช้ชีวิตอย่างเท่าเทียมกันในฐานะพลเมืองชั้น 2 ในขณะที่มีกาคตั้งโปรแกรมไว้เพื่อให้พวกเขายอมจำนน

 ตัวละคร 
 ตัวละครหลัก 

 อิมมอทัล ไนท์ 

 คาร์นิวัล 

 ตัวละครอื่นๆ 

 / 

 สื่อ 
 อนิเมะ 
ซีรีส์ออริจินัลอนิเมะโดยสตูดิโอโบนส์ ได้รับการประกาศในงาน "Fuji TV Anime Lineup Presentation 2023" ในวันที่ 22 มีนาคม 2566 กำกับโดยโมโตโนบุ โฮริ โดยมียูทากะ อิซึบุจิรับผิดชอบการเรียบเรียงซีรีส์ในขณะเดียวกันก็รับหน้าที่เป็นหัวหน้าผู้ดูแลด้วย โทชิโซ เนโมโตะเป็นผู้เขียนบท โทชิฮิโระ คาวาโมโตะเป็นผู้ออกแบบตัวละคร และทาเซอิ อิวาซากิ, ยูมะ ยามากุจิและโทวะ เทย์เป็นผู้แต่งเพลง ออกอากาศตอนแรกในช่องรายการ +Ultra ของช่องฟูจิทีวีในวันที่ 11 มกราคม 2567 เพลงเปิดคือ "Rouge" ร้องโดย Yu-ka ในขณะที่เพลงปิดคือ "Scarlet" ร้องโดย Dazbee

บิลิบิลิได้รับลิขสิทธิ์ซีรีส์นี้ในเอเชียตะวันออกเฉียงใต้ นอกจากนี้ยังสตรีมมิ่งบนช่องยูทูบ Ani-One Asia ของเมเดียลิงก์อีกด้วย

 รายชื่อตอน 

 เว็บตูน 
เว็บตูนที่ดัดแปลงพร้อมงานศิลปะโดยเมกะ โตเกียวและชิตะ สึรุชิมะ จะเริ่มเผยแพร่ทางออนไลน์บนเว็บไซต์ไลน์ มังงะของไลน์ คอร์ปอเรชั่น ในวันที่ 7 มีนาคม 2567

 หมายเหตุ